**MINERITUL ÎN MEXIC**

**O INDUSTRIE COMPETITIVĂ**

|  |
| --- |
| Preţul energiei electrice, o contribuţie importantă a structurii costurilor companiilor miniere, a scăzut cu 26, 8% pentru industrie, în perioada ianuarie 2014 şi decembrie 2015. |

DIRECŢIA GENERALĂ PENTRU MINERIT, COORDONAREA GENERALĂ A MINERITULUI, MINISTERUL ECONOMIEI

Investiţiile în sectorul minier naţional au ajuns la 5, 2 miliarde de dolari în 2015, conform Camerei Miniere de Comerţ (Camimex). Aceasta reprezintă o creştere de 5, 1% în 2014, inversând tendinţa descendentă a celor doi ani anteriori.

S-au derulat investiţii de aproape 1, 5 miliarde de dolari în proiecte noi, cifră care reprezintă o creştere de 10% comparativ cu anul precedent.

 În acelaşi timp, valoarea producţiei din minerit şi metalurgie a crescut cu 6, 5% în perioada ianuarie-noiembrie 2015 comparativ cu aceeaşi perioadă a anului trecut, determinată în principal de o creştere cu 16, 8%, a valorii producţiei de minerale preţioase.

Acest lucru a fost posibil datorită volumelor de producţie mai mari, care echilibrează tendinţa preţului. Ocuparea forţei de muncă în acest sector a înregistrat, de asemenea, rezultate pozitive. În decembrie 2015 numărul muncitorilor a ajuns la 344.912, o creştere de 1, 2% comparativ cu anul anterior.

 Aceste rezultate au fost totuşi atinse în anul de referinţă al unui ciclu descendent de patru ani al preţului mineralelor. Între 2012 şi 2015, preţul metalelor preţioase a scăzut cu 31, 4%, în timp ce al metalelor de bază au coborât cu 39, 2%. Scăderea preţurilor a afectat companiile din industria minieră peste tot în lume şi chiar dinamica economiilor care depind de exportul materiilor prime.

 Printre cele mai importante consecinţe care rezultă din dificultăţile cu care se confruntă industria minieră se numără declinul investiţiilor. Potrivit SNL Metale şi Minerit / Industria extractivă, investiţiile în domeniul explorării în Sectorul minier mondial au scăzut pentru al treilea an consecutiv, atingând un nivel de 9, 2 miliarde dolari în 2015, cu 19, 3% mai puţin decât în anul precedent fiind totodată cel mai mic indicator din ultimii şase ani. Au avut loc, de asemenea, închideri de mine, au fost amânate proiecte şi s-a produs un val de fuziuni şi achiziţii.

 Banca Mondială estimează că tendinţa de scădere a preţurilor va continua în 2016, şi, deşi se prognozează un anumit grad de recuperare începând cu 2017, pe termen mediu nu este de aşteptat ca preţurile să ajungă la nivelurile celor înregistrate în anii 2010 şi 2011.

 În ultimii patru ani, economia Chinei şi-a redus rata de creştere anuală la o medie de 7, 4%, şi în conformitate cu Fondul Monetar Internaţional (FMI), această ţară va creşte cu o rată medie anuală de 6, 2% în următorii cinci ani; adică, mai jos decât ratele care au influenţat reducerea semnificativă a cererii de materii prime.

 Acest lucru are implicaţii importante pentru piaţa mineralelor: Se deschid noi provocări şi oportunităţi de stimulare a sectorului, iar ei vor trebuie să-şi reconsidere structurile comerciale şi consumul, precum şi schemele de producţie pe baza cărora funcţionau, pentru a le face mai eficiente şi mai competitive.

|  |
| --- |
| *Mexicul oferă diverse opţiuni pentru dezvoltarea unor afaceri de succes în domeniul resurselor minerale. În decembrie 2015 au existat în total 25.531 de titluri de concesiune minieră în vigoare în ţară, care acoperă o suprafaţă de 23, 17 milioane de hectare, echivalent cu 11, 8% din teritoriul naţional.* |

**Unde să se investească în minerit în anul 2015**

|  |  |
| --- | --- |
| **Scala**  | **Ţara** |
| **1****2****3****4****5****6****7****8****9****10** | **Canada****Australia****Statele Unite ale Americii****Chile****Mexic****Peru****Namibia****Botswana****Columbia****Ghana** *Sursa: Behre Dolbear* |

**Eficienţă competitivă în mineritul din Mexic**

Mexicul oferă avantaje competitive sub mai multe aspecte. În studiul *Unde să investiţi în anul 2015,* *Clasamentul ţărilor privind investiţiile în minerit*, studiu realizat de firma Behre Dolbear,ţara noastră apare, iarăşi, ca cea mai bună a 5-a destinaţie pentru a investi în minerit, cu un rating de 46, 3, mai mare decât 46 puncte raportate cu un an în urmă[[1]](#footnote-1).

 La nivel macroeconomic, Mexicul oferă stabilitate şi perspective de creştere de lungă durată; în 2015 inflaţia, în economia naţională a fost de 2,1%, sub nivelul-ţintă stabilit de Banco de México (3%). Iar în ceea ce priveşte creşterea, potrivit celor mai recente previziuni ale FMI, ţara noastră va creşte cu o rată medie anuală de 3, 2% în perioada 2016-2020, un nivel deasupra celui estimat pentru regiunea Americii Latine în ansamblu (2, 2%) şi peste rata de creştere estimată pentru ţările dezvoltate (2, 1%).

 Alte avantaje mari pe care Mexicul le oferă sunt condiţiile competitive în ceea ce priveşte costurile. Analizând un eşantion de 19 mine în exploatare în diferite ţări, cinci dintre ele în Mexic (vezi graficul de mai jos), putem observa că majoritatea întreprinderilor din ţara noastră (marcate în verde) sunt printre cele cu cele mai mici costuri, în ceea ce priveşte costurile în numerar.

 Un rezultat important şi de impact a fost reducerea preţurilor energiei electrice,

o contribuţie importantă în structura costurilor companiilor miniere. Preţurile medii ale cotelor energiei s-au redus cu 26, 8% pentru sectorul industrial între 2014 şi 2015.

**COSTURI ÎN NUMERAR ALE MINELOR SELECTATE**

**IANUARIE –SEPTEMBRIE 2015 (DOLAR/UNCIA DE AUR)**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2000 |  |  |  |  |  |  |  |  |  |  |  |  |  |  |  |  |  |  |  |
| 1500 |  |  |  |  |  |  |  |  |  |  |  |  |  |  |  |  |  | **1,275** | **1,504** |
| 1000 |  |  |  |  |  |  | **541** | **546** | **581** | **593** | **601** | **610** | **620** | **646** | **696** | **725** | **915** |  |  |
|  500 |  | **267** | **378** | **422** | **425** | **481** |  |  |  |  |  |  |  |  |  |  |  |  |  |
|  0 | **216** |  |  |  |  |  |  |  |  |  |  |  |  |  |  |  |  |  |  |
|  | Marlín | Peńasquito | Pinos Altos | La India | Creston Mascota | Pueblo Viejo | Musselwhite | GoldexMine | Lapa Mine | Canadian Malartic | Red Lake | Cero Negro | LaRonde | Meadowbank Mine | Kittila Mine | Porcupine | Eleonore | Los Filos | Alumbrera |

**SURSA: Raporturi trimestriale ale Agnico Eagle şi Goldcorp. Minele marcate în verde sunt situate în Mexic**

**OPORTUNITĂŢI DE INVESTIŢII ÎN MEXIC**

Unul dintre principalele avantaje competitive ale sectorului minier mexican este potenţialul său geologic, întrucât bogăţia de minerale a Mexicului este vastă şi diversă. În prezent, producţia internă de minerale, arendabilă, cuprinde 32 de produse, dintre care şaisprezece ale ţării noastre se află printre primii zece producători din lume.

 Mexicul oferă diferite opţiuni pentru dezvoltarea afacerilor de succes în domeniul resurselor minerale. În decembrie 2015, în ţară erau în vigoare, în total, un număr de 25.531 titluri de concesiune minieră, care acopereau o suprafaţă de 23,17 milioane de hectare, echivalentul a 11,8% din teritoriul naţional. Aceasta înseamnă că există oportunităţi ample pentru demararea unei afaceri miniere din etapa de explorare prin solicitarea unei licenţe, pentru care informaţiile de cartografie furnizate de Studiul de Geologie Minieră (AGA) sunt inestimabile.

 Hărţile geologice-miniere la scara 1: 50000 sunt esenţiale în identificarea obiectivelor de explorare a mineralelor ce reprezintă opţiuni de investiţii viabile. Dezvoltarea acestei activităţi generează informaţii pentru investitorii din sectorul minier, astfel încât se facilitează evaluarea proiectelor, iar costurile de explorare - cele mai importante cheltuieli pre-exploatare - se reduc.

Până la sfârşitul anului 2015 GMS a înregistrat un avans acumulat de 766.192 kilometri pătraţi de cartografiere geologică-minieră la o scară de 1: 50.000 în zone de interes minier.

 De asemenea, există oportunităţi de explorare pe piaţa proiectelor în desfăşurare, în mai multe ţări, dintre care unele necesită alternative de capitalizare pentru a fi consolidate şi a intra în etapele următoare. În prezent, au fost identificate 630 de proiecte aflate în explorare, cu o gamă largă de minerale care conţin aur, argint, cupru, fier, plumb, zinc, molibden şi titan, printre altele.

 O alternativă este Direcţia Generală de Dezvoltare a Portofoliului Minier, care cuprinde 70 de proiecte. Acest instrument furnizează investitorilor informaţii tehnice cu privire la perspectivele de exploatare, oferind proprietarilor de concesiuni miniere posibilitatea de a le promova pentru a detecta opţiuni de afaceri.

**Fondul pentru Dezvoltarea Regională Sustenabilă în Statele şi Municipiile Miniere**

Reforma fiscală[[2]](#footnote-2) a prevăzut modificări la Legea Taxelor Federale (FDL), cu o taxă specială pentru industria minieră, aplicând o cotă de 7, 5% pe venituri; o taxă suplimentară pe minerit care constă într-o creştere de 50% la taxele pe hectarele autorizate neexplorate sau neexploatate timp de doi ani consecutiv în timpul primilor unsprezece ani de la obţinerea autorizaţiei şi o Taxă Extraordinară de Minerit pe vânzările de aur, argint şi platină, la o cotă de 0, 5%. Până atunci, Mexicul a fost unul dintre puţinele state care nu au aplicat impozite sau redevenţe miniere, în ciuda nevoii de a împărţi beneficiile acestei activităţi cu comunităţile.

 Aproximativ 80% din veniturile generate de aceste impozite se duce către Fondul pentru Dezvoltarea Regională Durabilă a Statelor şi Municipalităţilor Miniere. Din această sumă, 62, 5% merge către municipalităţile în care a avut loc exploatarea şi extracţia substanţelor minerale, iar 37, 5% se alocă statului respectiv. Pentru a aplica resursele fondului în 2015, s-au format un număr de 25 de Comitete pentru Dezvoltarea Regională a Zonelor de Minerit, fiecare dintre ele având în componenţă reprezentanţi ai guvernului federal, administraţiei statului respectiv, municipiilor, comunităţilor locale sau agricole şi companiile miniere.

 FDL / Legea Taxelor Federale prevede că resursele trebuie cheltuite pentru construirea, renovarea şi dotarea şcolilor; pavarea şi întreţinerea străzilor şi a drumurilor locale; precum şi instalarea şi întreţinerea iluminatului stradal; depozitele de deşeuri; staţiile de tratare a apei; canalizarea publică, gestionarea deşeurilor solide şi îmbunătăţirea calităţii aerului; lucrări de conservare a zonelor naturale, cum ar fi reîmpădurirea, salvarea sau reabilitarea râurilor şi a altor cursuri de apă, şi alte lucrări care să contribuie la mobilitatea urbană, inclusiv sisteme de navetă feroviare, transport persoane metrou pe cablu sau echivalent. Încasările din anul fiscal 2014 s-au ridicat la aproximativ 2, 6 miliarde de pesos.

 Astfel, municipalităţile şi entităţile miniere vor avea resurse bugetare mai mari de utilizat în beneficiul comunităţilor pentru care acestea operează, servind nevoile din sănătate, educaţie şi de infrastructură, în conformitate cu priorităţile stabilite, dependente de cerinţele populaţiei. Acest lucru va spori efectul pozitiv pe care activitatea mineritului l-a avut întotdeauna ca factor de dezvoltare şi beneficiile în rândul comunităţilor, acţionând în spiritul practicilor de responsabilitate socială ale multor companii din acest sector.

 Industria minieră reprezintă o activitate cheie în dezvoltarea naţională. Prin urmare, Guvernul Federal se angajează să susţină consolidarea şi creşterea acesteia, creând cele mai bune condiţii posibile pentru investiţii în fiecare etapă a procesului minier. A făcut progrese substanţiale în consolidarea competitivităţii noastre prin reforme importante, printr-o politică macroeconomică responsabilă şi o politică industrială axată pe dezvoltarea cunoştinţelor geologice despre ţară. Toate acestea contribuie la promovarea dezvoltării durabile a sectorului minier, generând bunăstare economică şi socială într-un cadru de respect pentru mediul înconjurător.

**POTENŢIALUL MINIER AL MEXICULUI**

|  |  |
| --- | --- |
| **• 70% din teritoriul ţării are o structură cu caracteristici geologice miniere****• Doar 27% din teritoriul naţional a fost explorat** | □Aur-Argint-Cupru□Cupru-Molibden-Aur □Zinc-Plumb-Argint-□Aur-Argint-Cupru□Sulfuri masive (Au, Ag, Zn, Cu, Pb)□Fier□Cărbune□Stronţiu□Fluor□Mangan□Fosfaţi |

**CLASAMENT MONDIAL în PRODUCŢIA MINIERĂ A MEXICULUI**

|  |  |  |  |  |  |
| --- | --- | --- | --- | --- | --- |
| **Locul 1** | **Argint** | **Locul 2** | **Bismut, Fluor** | **Locul 3** | **Wolastonit, Stronţiu** |
| **Locul 4** | **Cadmiu** | **Locul 5** | **Plumb, Molibden** | **Locul 6** | **Zinc** |
| **Locul 7** | **Diatomit, Sare** | **Locul 8** | **Baritină, Aur, Gips, Grafit** | **Locul 9** |  **Cupru** |

*Sursa: Mineral Commodity 2014*

1. Dolbear Behre Group este o companie de consultanţă cu sediul în SUA, înfiinţată în anul 1911 având birouri în opt ţări. Aceasta publică anual clasamentul pe ţări privind investiţiile în minerit: "Unde să nu investiţi", pe baza unui sondaj anual în rândul specialiştilor, precum şi a rezultatelor furnizate de către Wall Street Journal / Indicele Fundaţiei pentru Libertatea Economică şi Raportul Competitivităţii Forumului Economic Mondial şi publicaţiile societăţii Transparency International. Pentru sondajul din 2015, au fost evaluate şi incluse 25 de ţări conform următoarelor şapte criterii: sistemul economic; sistemul politic; nivelul impactului problemelor sociale asupra activităţilor miniere; întârzieri în primirea permiselor din cauza obstacolelor birocratice şi altele; nivelul predominant al corupţiei în ţară; stabilitatea monedei; şi competitivitatea politicii fiscale. Clasamentul acoperă un interval de la 0 la 70, indicele din urmă fiind cel mai mare scor posibil. [↑](#footnote-ref-1)
2. Aprobată de Congres la 31 octombrie 2013 [↑](#footnote-ref-2)